Cuneiform Tablet Kt o/k 30 (AKT 4 45)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣú-ur-ša-IŠTAR qí-bi₄-ma um-ma i-dí-a-šur-ma a-kà-tí-a me-ta-at KÙ.BABBAR 1 ma-na ḫu-bu-lá-am té-zi-ba-ku-um sí-pá-ru a-na ša-áp-ra-tim na-du sí-pá-ru ša lá-ma-sa-tim 1 GÍN lá i-ba-ší-ú a-na ša-ap-ra-tim a-du a-na-kam ša ki-ma e-lá i-bu-lu-uṭ a-kà-dí-a i-li-ku-nim-ma PUZUR₄-ì-lí ú-ša-ḫi-sú-nu i-tù-ru-ma iš-tù a-kà-tí-a me-ta-at-ni i-li-ku-nim nu-ša-ḫi-sú-nu a-wi-lu ša-ak-ṣú šu-ma lá ta-li-kam qú-lá-lu É a-bi-ni i-ša-ku-nu a-wi-lu-um lá da-am-qú-um ú-mu-um É a-bi-ni e-ma-ar lá-ma-sà-tum i-na É bé-tí-kà ta-ta-ša-ab um-ma ší-it-ma i-na ší-ma-tim a-ḫa-tum a-ḫa-at ta-bé-el ú ší-ma-tim a pá-ta-im ta-za-az šu-ma lá ta-li-kam qú-lá-lu É a-bi-ni i-ša-ku-nu a-ta ma-lá-kà a-dí ša DUMU ì-lí-a-lim lu ṭup-pá-am il₅-qé lu ší-bé-e a-na ba-ab DINGIR-lu-im ú-šé-ri-id uz-ni pí-té ta-aḫ-sí-is-tám ša ú-sà-nim ú ta-pá-e-šu lu ša-ṣú-ra-at